stanford-oval/wikipedia huggingface dataset:
บัววิกตอเรีย
สายพันธุ์

| ภาพ | ชื่อวิทยาศาสตร์ | แหล่งกระจายพันธุ์ | รายละเอียด |
| --- | --- | --- | --- |
|  | Victoria amazonica | แหล่งน้ำตื้นของลุ่มแม่น้ำอเมซอน เช่นทะเลสาบรูปแอกวัวและทางน้ำไหลเอื่อยออกจากทะเลสาบ (bayou) | เป็นภาพบนตราอาร์มของประเทศกายอานา ใบขนาดใหญ่ที่สุดมีเส้นผ่าศูนย์กลางถึง 3 เมตร ก้านบัวยาว 7-8 เมตร ดอกมีสีขาวในคืนแรกที่เริ่มบานและกลายเป็นสีชมพูในคืนที่สอง ดอกมีขนาดเส้นผ่าศูนย์กลาง 40 ซม. และมีการผสมเกสรโดยแมลงนูน (scarab beetle) |
|  | Victoria cruziana | ลุ่มแม่น้ำปารานา – ปารากวัย | มีขนาดที่เล็กกว่า V. amazonica เล็กน้อย โดยด้านล่างของใบมีสีม่วงต่างจากสายพันธุ์อมาโซนิกาที่มีสีแดง และปกคลุมด้วยร่างแหซึ่งไม่มีในสายพันธุ์อมาโซนิกา ใบมีเส้นผ่านสูนย์กลางราว 1.5 เมตร แต่มีขอบกระด้งสูงราว 1 คืบ ออกดอกในช่วงปลายฤดูร้อน ต่อต้นฤดูฝน คือในเดือนพฤษภาคม ถึงเดือนมิถุนายน ดอกของ V. cruziana จะบานในตอนค่ำ |

คำอธิบายที่ตีพิมพ์ครั้งแรกของสกุลนี้เกิดขึ้นในปี พ.ศ. 2380 โดย จอห์น ลินด์ลีย์ (John Lindley) โดยอ้างอิงจากตัวอย่างที่ส่งคืนจากบริติชกีอานา (British Guiana) โดย โรเบิร์ต เฮอร์มานน์ ช็อมเบิร์ก (Robert Hermann Schomburgk) ลินลีย์ตั้งชื่อสกุลตามสมเด็จพระราชินีนาถวิกตอเรียซึ่งพึ่งทรงครองราชย์ และตั้งชื่อสายพันธุ์ว่า Victoria regia บันทึกก่อนหน้านี้โดยเอดูอาร์ด ฟรีดริช เพิพพิก (Eduard Friedrich Poeppig) ในปี พ.ศ. 2375 ระบุชื่อสายพันธุ์ว่า Euryale amazonica ได้อธิบายถึงความสัมพันธ์กับสายพันธุ์บัวสายในเอเชีย (Euryale ferox) โดยการเก็บตัวอย่างและให้คำอธิบายยังได้จัดทำโดย เอเม บงพลองด์ (Aimé Bonpland) นักพฤกษศาสตร์ชาวฝรั่งเศสในปี พ.ศ. 2368
ใบของบัววิกตอเรียสามารถรองรับน้ำหนักได้ค่อนข้างมาก เนื่องจากโครงสร้างของใบถึงแม้ว่ามันจะค่อนข้างบอบบาง โดย"ถ้าปล่อยเส้นฟางจากความสูง 6 นิ้วด้านบน ลงมาตั้งฉากกับใบจะสมารถทะลุผ่านได้" จากลักษณะที่เปราะบางของใบดังกล่าว จีงต้องมีการกระจายน้ำหนักไปทั่วพื้นผิวด้วยวิธีการทางกล เช่นใช้แผ่นไม้อัดวางลงไป สิ่งนี้ทำให้ใบบัวสามารถรองรับน้ำหนักได้สูงถึง 32 กิโลกรัม (71 ปอนด์)
บรรณานุกรม

Schneider, E.L.; Williamson, P.S. (1993). "Nymphaeaceae".  ใน Kubitzki, K.; Rohwer, J.G.; Bittrich, V. (บ.ก.). The Families and Genera of Vascular Plants. II. Flowering Plants - Dicotyledons. Springer-Verlag.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บัววิกตอเรีย
ข้อมูลที่เกี่ยวข้องกับ Victoria (Nymphaeaceae) ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q312194  Wikispecies: Victoria (Nymphaeaceae)  EoL: 47105685  EPPO: 1VIJG  GBIF: 3234484  GRIN: 12702  iNaturalist: 179032  IPNI: 77296000-1  IRMNG: 1298447  ITIS: 896687  NCBI: 4420  PLANTS: VICTO  POWO: urn:lsid:ipni.org:names:28016-1  Tropicos: 40024133
การรุกรานอิหร่านของบริเตนและสหภาพโซเวียต

การรุกรานอิหร่านของบริเตนและสหภาพโซเวียต หรือ การบุกครองเปอร์เซียของบริเตนและสหภาพโซเวียต เป็นการรุกรานจักรวรรรดิเปอร์เซียระหว่างสงครามโลกครั้งที่สอง โดยกองกำลังของสหภาพโซเวียต จักรวรรดิบริเตน และเครือจักรภพ การรุกรานได้กินเวลาตั้งแต่วันที่ 25 สิงหาคมถึง 31 สิงหาคม เมื่อรัฐบาลอิหร่านยอมจำนน โดยหยุดยิงตั้งแต่ 30 สิงหาคม
มีการใช้รหัสนามว่า ปฏิบัติการ Countenance มีวัตถุประสงค์เพื่อรักษาความปลอดภัยให้กับบ่อน้ำมันของอิหร่านและการรับประกันของสัมพันธมิตรในการสนับสนุนแก่สหภาพโซเวียตที่ได้สู้รบกับกองกำลังฝ่ายอักษะในแนวรบด้านตะวันออก แม้ว่าอิหร่านได้ตั้งตัวเป็นกลางไม่ยุ่งเกี่ยวสงคราม แต่ทางฝ่ายสัมพันธมิตรได้พิจารณาเห็นว่าพระเจ้าชาห์ เรซา ปาห์ลาวี ได้มีความสัมพันธ์ที่เป็นมิตรต่อฝ่ายอักษะ จึงได้บีบบังคับให้สละราชบัลลังก์ในระหว่างการยึดครองและได้แต่งตั้งพระโอรสของพระองค์มาแทนที่คือพระเจ้าชาห์ โมฮัมหมัด เรซา ปาห์ลาวี
บรรณานุกรม

Esposito, John (1998). Islam and Politics (4th ed.). Syracuse University Press. ISBN 978-0-8156-2774-6.
Гречко/Grechko, А. А. (1976). Годы Войны/Gody voiny, 1941–1943 [The War Years, 1941–1943] (ภาษารัสเซีย). Moskva: Voenizdat. OCLC 14013882.
Mackenzie, Compton (1951). Eastern Epic: September 1939 – March 1943, Defence. Vol. I. London: Chatto & Windus. OCLC 53462081.
Kozhanov, Nikolay A. "The Pretexts and Reasons for the Allied Invasion of Iran in 1941." Iranian Studies 45#4 (2012): 479–497.
Pollack, Kenneth (2004). The Persian Puzzle: The Conflict between Iran and America. New York: Random House. ISBN 978-1-4000-6315-4.
Stewart, Richard A. Sunrise at Abadan: the British and Soviet invasion of Iran, 1941 (Praeger Publishers, 1988), A standard scholarly history.
Wavell, Archibald (1942). Despatch on Operations in Iraq, East Syria, and Iran From 10th April, 1941 to 12th January 1942 (PDF). London: HMSO. as published in "No. 37685". The London Gazette (Supplement). 13 August 1946. pp. 4093–4101.
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
ดีน ซอนเดอส์

| 0 | 1 | 2 | 3 |
| --- | --- | --- | --- |
 ดีน ซอนเดอส์
ข้อมูลส่วนตัว
ชื่อเต็ม:  ดีน นิโคลัส ซอนเดอส์
วันเกิด:   (1964-06-21) 21 มิถุนายน ค.ศ. 1964 (60 ปี)
สถานที่เกิด:  สวอนซี เวลส์
ส่วนสูง:  1.73 เมตร (5 ฟุต 8 นิ้ว)
ตำแหน่ง:  กองหน้า
สโมสรเยาวชน
1980–1982:  สวอนซี ซิตี้
สโมสรอาชีพ*
| ปี |  ทีม |  ลงเล่น |  (ประตู) |
| 1982-1985 |  สวอนซี ซิตี้ |  49 |  (12 4 (0) 72 (21) 59 (22) 106 (42) 42 (11) 110 (37) 27 (15) 43 (5) 43 (17) 17 (5) 44 (3)) |
| 1985 |  คาร์ดิฟฟ์ ซิตี้ (ยืมตัว) ไบรท์ตัน ออกซฟอร์ด ยูไนเต็ด ดาร์บีเคาน์ตี ลิเวอร์พูล แอสตันวิลลา กาลาตาซาราย นอตทิงแฮมฟอร์เรสต์   เชฟฟีลด์ยูไนเต็ด   เบนฟิก้า  แบร็ดฟอร์ด ซิตี้  |   |   |
ทีมชาติ
| 1986–2001 |  เวลส์ |  75 |  (22) |
จัดการทีม
2008–2011:  เรกซัม
2011-2013:  ดอนคาสเตอร์ โรเวอร์ส
2013:  วูล์ฟแฮมป์ตัน วันเดอร์เรอร์
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ดีน ซอนเดอส์ (อังกฤษ: Dean Nicholas Saunders, เกิด 21 มิถุนายน 1964) เป็นอดีตนักฟุตบอลอาชีพและผู้จัดการทีมชาวเวลส์
ในฐานะนักฟุตบอลอาชีพ เขาเล่นในตำแหน่งกองหน้า โดยเริ่มต้นอาชีพตั้งแต่ปี 1982 และแขวนสตั๊ดในปี 2001 เขาเล่นให้กับลิเวอร์พูล และแอสตันวิลลา ในช่วงทศวรรษ 1990 โดยการย้ายจากดาร์บีเคาน์ตี มาร่วมทีมหงส์แดง ทำให้เขาสร้างสถิติเป็นนักฟุตบอลชาวอังกฤษที่มีค่าตัวแพงที่สุดในยุคนั้น
ไรส์โอวอยส์ออฟโรดีเชีย

| --- | --- |
เพลงชาติของ โรดีเชีย และ  ซิมบับเวโรดีเชีย
ชื่ออื่น: "วอยส์ออฟโรดีเชีย"
เนื้อร้อง: มารี บลูม, 1974
ทำนอง: ลูทวิช ฟัน เบทโฮเฟิน, 1824 (เรียบเรียงโดยเคน แมคดอนัลด์, 1974)
รับไปใช้: สิงหาคม ค.ศ. 1974 (1974-08)
เลิกใช้: ธันวาคม ค.ศ. 1979 (1979-12)
ก่อนหน้า: ก็อดเซฟเดอะควีน
ถัดไป: Ishe Komborera Africa (ในฐานะเพลงชาติซิมบับเว)

ตัวอย่างเสียง
"ไรส์โอวอยส์ออฟโรดีเชีย" (บรรเลง)ไฟล์ ช่วยเหลือ
 
"ไรส์โอวอยส์ออฟโรดีเชีย" (อังกฤษ: Rise, O Voices of Rhodesia หรือ Voices of Rhodesia, เสียงแห่งโรดีเชีย) เป็นเพลงชาติของโรดีเชียและซิมบับเวโรดีเชีย (ภายหลังเปลี่ยนชื่อเป็นซิมบับเวเมื่อ ค.ศ. 1980) มีสถานะรัฐที่ได้รับการรับรองอย่างไม่สมบูรณ์ ระหว่าง ค.ศ. 1974 และ ค.ศ. 1979. โดยยืมทำนองเพลง "ปีติศังสกานท์" ("Ode to Joy"), เป็นผลงานของ ลูทวิช ฟัน เบทโฮเฟิน อยู่ในบทเพลงซิมโฟนีหมายเลข 9, ปัจจุบันเพลงปีติศังสกานท์ ใช้เป็น เพลงประจำสหภาพ ของ สหภาพยุโรป เมื่อ ค.ศ. 1972 (แม้มีการเปลี่ยนชื่อเป็นเพลงชาติทวีปยุโรปก็ตาม) โดยมีความยาวห้องเสียงถึง 16 บาร์ เรียบเรียงโดย ร้อยเอก เคน แมคโดนัล, ผู้ควบคุมวงดุริยางค์ กรมทหารปืนเล็กยาวโรดีเชีย ทางรัฐบาลได้มีการประกวดเนื้อเพลงชาติ โดย มารี บลูมแห่งกเวรู ชนะการประกวดบทร้องของเพลงชาติ.
ความล้มเหลวในการประกาศอิสรภาพฝ่ายเดียว เมื่อวันที่ 11 พฤศจิกายน ค.ศ. 1965, เมื่อโรดีเชียสถาปนาตนเองใหม่ภายใต้การถือเสียงข้างมากเป็นเกณฑ์เป็นรัฐ "ซิมบับเวโรดีเชีย" ซึ่งไม่ได้รับการรับรอง ก่อนจะย้อนมาเป็นสถานะอาณานิคมโดยความตกลงแลงคัสเตอร์ในเดือนธันวาคม โดย สมเด็จพระราชินีนาถอลิซาเบธที่ 2 ทรงเป็นประมุขแห่งรัฐ "ก็อดเซฟเดอะควีน" จึงมีสถานะเป็นเพลงชาติ ในช่วงเวลาดังกล่าว โรดีเชียมีสถานะเป็นสาธารณรัฐ เมื่อ ค.ศ. 1965, ในช่วงที่มีความผันผวนทางการเมือง โดย ก็อดเซฟเดอะควีน ใช้เพลงคำนับสำหรับพิธีการที่เกี่ยวข้องกับพระมหากษัตริย์แห่งสหราชอาณาจักร ในฐานะพระประมุขแห่งอาณานิคมและพระราชวงศ์อังกฤษ ส่วน ไรส์โอว๊อยส์ออฟโรดีเชีย ใช้เป็นเพลงชาติ ตั้งแต่ ค.ศ. 1974. ใช้สืบเนื่องจนถึง ธันวาคม ค.ศ. 1979, ก่อนที่สหราชอาณาจักรเข้าปกครองดินแดนอาณานิคมเพียงระยะเวลาสั้นๆ ก่อนการประกาศเอกราชของซิมบับเวเพียง 5 เดือน
เนื้อร้อง

ตารางข้างล่างนี้ แสดงเนื้อร้องที่บังคับใช้:
Rise, O voices of Rhodesia,

God may we Thy bounty share.

Give us strength to face all danger,

And where challenge is, to dare.

Guide us, Lord, to wise decision,

Ever of Thy grace aware,

Oh, let our hearts beat bravely always

For this land within Thy care.



Rise, O voices of Rhodesia,

Bringing her your proud acclaim,

Grandly echoing through the mountains,

Rolling o'er the far flung plain.

Roaring in the mighty rivers,

Joining in one grand refrain,

Ascending to the sunlit heavens,

Telling of her honoured name.
โอ้ ตื่นเถิด! เสียงแห่งโรดีเชีย
พระเจ้าทรงโปรดประทานพรแก่เรา
ให้กำลังเราเผชิญภัยทั้งปวง
และที่ที่ท้าทายคือกล้า
ทรงแนะนำเรา พระเจ้า ให้ตัดสินใจอย่างชาญฉลาด
ทรงทราบพระคุณของพระองค์เสมอ
ให้หฤทัยเต้นแรงเสมอ
เพื่อแผ่นดินนี้ในความดูแลของพระองค์
โอ้ ตื่นเถิด! เสียงแห่งโรดีเชีย
ทำให้เธอได้รับเสียงชื่นชมยินดี
ก้องกังวานไปทั่วขุนเขา
ไปตามที่ราบอันไกลโพ้น
คำรามในแม่น้ำอันยิ่งใหญ่
เข้าร่วมในบทหนึ่งที่ยิ่งใหญ่
เสด็จขึ้นสู่สรวงสวรรค์อันสว่างไสว
การบอกนามอันทรงเกียรติของเธอ
แหล่งข้อมูลอื่น

MP3 version เก็บถาวร 2020-10-08 ที่ เวย์แบ็กแมชชีน
Anthem on Rhodesian Television, 1970s
แม่แบบ:เพลงชาติซิมบับเว
แม่แบบ:เพลงชาติของประเทศในทวีปแอฟริกา
แม่แบบ:ประเทศโรดีเซีย
แม่แบบ:Beethoven symphonies
แม่แบบ:ซิมโฟนีหมายเลข 9
น้ำตกวิคตอเรีย J. L. Fisher นักประวัติศาสตร์ผู้ประพันธ์ฉากเนื้อร้องหลัก ได้แรงบันดาลใจจาก "ภูมิทัศน์ที่งดงาม" ของประเทศ
ซอสเบอาร์แนซ

| --- | --- |

ประเภท: ซอส
แหล่งกำเนิด: ฝรั่งเศส
ส่วนผสมหลัก: ไข่แดง, เนยใส, น้ำส้มสายชูไวน์ขาว, สมุนไพร
 ตำราอาหาร: ซอสเบอาร์แนซ   สื่อ: ซอสเบอาร์แนซ
ซอสเบอาร์แนซ (ฝรั่งเศส: sauce béarnaise, ออกเสียง: [sos beaʁnɛz] ( ฟังเสียง)) เป็นซอสที่ทำมาจากเนยใส, ไข่แดง, น้ำส้มสายชูไวน์ขาว และสมุนไพร ถือเป็น "ซอสลูก" ของซอสออล็องแดซ โดยมีความแตกต่างที่เครื่องปรุง คือ ซอสเบอาร์แนซใช้หอมแดง, พริกไทยดำ และแทร์รากอน ส่วนซอสออล็องแดซใช้พริกไทยขาวหรือพริกเคเยนเพียงเล็กน้อย
ชื่อซอสมาจากชื่อจังหวัดเบอาร์น ประเทศฝรั่งเศส เป็นซอสรสดั้งเดิมสำหรับสเต๊ก
ประวัติ

ตามคำอธิบายทั่วไป ซอสนี้ได้รับการคิดค้นโดยเชฟฌ็อง-หลุยส์-ฟร็องซัว กอลีแน โดยไม่ได้ตั้งใจ (เขาก็คิดค้นปอมเดอแตร์ซูเฟลโดยไม่ตั้งใจเช่นกัน) และได้รับการเสิร์ฟในงานเปิดร้านอาหาร Le Pavillon Henri IV ที่แซ็ง-แฌร์แม็ง-อ็อง-แลใน ค.ศ. 1836 ร้านอาหารแห่งนี้ตั้งอยู่ในที่ประทับเดิมของพระเจ้าอ็องรีที่ 4 แห่งฝรั่งเศส ซึ่งทรงเป็นนักชิมอาหารจากเบอาร์น
แม้ว่าซอสนี้เป็นสิ่งประดิษฐ์ของฝรั่งเศส แต่ได้รับความนิยมในกลุ่มประเทศนอร์ดิกในช่วงปลายคริสต์ศตวรรษที่ 20 โดยกลายเป็นส่วนประกอบสำคัญของอาหารสเต๊กท้องถิ่นร่วมกับสเต๊กและเฟรนช์ฟรายส์ และมักใช้เป็นซอสโรยหน้าพิซซา ไม่ว่าจะใส่เป็นส่วนหนึ่งของพิซซาหรือเป็นซอสเย็นทาในภายหลังก็ได้
ดูเพิ่ม

รายชื่อซอส
ซอสสเต๊ก
แหล่งข้อมูลอื่น

ซอสเบอาร์แนซ
Béarnaise sauce from the British Good Food TV channel
กุลวลี นพอมรบดี

| กุลวลี นพอมรบดีป> ม., ท.ช. |
| --- | --- |


สมาชิกสภาผู้แทนราษฎรจังหวัดราชบุรี
อยู่ในวาระ
เริ่มดำรงตำแหน่ง  24 มีนาคม พ.ศ. 2562   (5 ปี 265 วัน)
ก่อนหน้า: มานิต นพอมรบดี
 
ข้อมูลส่วนบุคคล
เกิด: 1 กุมภาพันธ์ พ.ศ. 2529 (38 ปี) อำเภอเมืองราชบุรี จังหวัดราชบุรี
พรรคการเมือง: ภูมิใจไทย (2554–2556) เพื่อไทย (2556–2561) พลังประชารัฐ (2561–2566) รวมไทยสร้างชาติ (2566–ปัจจุบัน)
บุพการี: มานิต นพอมรบดี (บิดา) กอบกุล นพอมรบดี (มารดา)
ชื่อเล่น: แคมป์

กุลวลี นพอมรบดี (เกิด 1 กุมภาพันธ์ พ.ศ. 2529) เป็นสมาชิกสภาผู้แทนราษฎรจังหวัดราชบุรี 2 สมัย และอดีตสมาชิกสภาองค์การบริหารส่วนจังหวัดราชบุรี
ประวัติ

กุลวลี นพอมรบดี เกิดเมื่อวันที่ 1 กุมภาพันธ์ พ.ศ. 2529 ที่ตำบลหน้าเมือง อำเภอเมืองราชบุรี จังหวัดราชบุรี เป็นบุตรสาวของนายมานิต นพอมรบดี และนางกอบกุล นพอมรบดี กุลวลี สำเร็จการศึกษาระดับปริญญาตรี Bachelor of Business (Accounting) จาก Swinburne University of Technology ประเทศออสเตรเลีย สถานภาพโสด
งานการเมือง

กุลวลี เข้าสู่วงการการเมือง ด้วยการดำรงตำแหน่งสมาชิกสภาองค์การบริหารส่วนจังหวัดราชบุรี 2 สมัย รวมไปถึงเคยทำหน้าที่เป็นเลขานุการส่วนตัวของนายมานิต ผู้เป็นบิดา ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ
งานการเมือง > สมาชิกสภาผู้แทนราษฎร

กุลวลี นพอมรบดี ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดราชบุรี สังกัด พรรคพลังประชารัฐ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดราชบุรี สังกัด พรรครวมไทยสร้างชาติ
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
บัณฑิตวิทยาลัย มหาวิทยาลัยราชภัฏอุตรดิตถ์

| --- | --- |
Graduate School Uttaradit Rajabhat University

สถาปนา: พ.ศ. 2538
ที่อยู่: 27  ถนนอินใจมี  ตำบลท่าอิฐ  อำเภอเมือง  จังหวัดอุตรดิตถ์  53000
เว็บไซต์: www.graduate.uru.ac.th
ศูนย์ส่งเสริมบัณฑิตศึกษาและการเรียนรู้ตลอดชีวิต (ศบร.) มหาวิทยาลัยราชภัฏอุตรดิตถ์ หรือบัณฑิตวิทยาลัย (ชื่อเดิม) ดำเนินการจัดตั้งโดยมีภารกิจหน้าที่ในการกำกับดูแลและควบคุมมาตรฐานการศึกษา การจัดการเรียนการสอนในระดับบัณฑิตศึกษา ทั้งในระดับปริญญาโทและปริญญาเอก ร่วมกับคณะต่าง ๆ ของมหาวิทยาลัยราชภัฏอุตรดิตถ์ ปัจจุบันใช้ชื่อว่า ศูนย์ส่งเสริมบัณฑิตศึกษาและการเรียนรู้ตลอดชีวิต (ศบร.)
ประวัติ

ศูนย์ส่งเสริมบัณฑิตศึกษาและการเรียนรู้ตลอดชีวิต (ศบร.) มหาวิทยาลัยราชภัฏอุตรดิตถ์ ได้ก่อตั้งขึ้น จากความร่วมมือกับคณะรัฐประศาสนศาสตร์สถาบันบัณฑิตพัฒนบริหารศาสตร์ (NIDA) เปิดสอนหลักสูตรปริญญาโททางรัฐประศาสนศาสตร์ ในปี พ.ศ. 2533 และความร่วมมือกับมหาวิทยาลัยศรีนครินทรวิโรฒประสานมิตร เปิดสอนหลักสูตรปริญญาโทพลศึกษา ในปี พ.ศ. 2535 ทำให้ในปี พ.ศ. 2538 สถาบันราชภัฏอุตรดิตถ์จึงได้ตั้งสำนักงานบัณฑิตศึกษาขึ้น เพื่อเป็นศูนย์ประสานงานการศึกษาระดับบัณฑิตศึกษา และใน พ.ศ. 2541 สถาบันราชภัฏอุตรดิตถ์ จึงได้เปิดการสอนหลักสูตรระดับบัณฑิตศึกษาตามหลักสูตรของสถาบันราชภัฏ ต่อมาพระบาทสมเด็จพระเจ้าอยู่หัวฯ ได้มีพระมหากรุณาธิคุณโปรดเกล้าฯ ลงพระปรมาภิไธยในพระราชบัญญัติมหาวิทยาลัยราชภัฏ พ.ศ. 2547 มีผลทำให้สถาบันราชภัฏทั่วประเทศได้ยกฐานะขึ้นเป็นมหาวิทยาลัยราชภัฏ บัณฑิตวิทยาลัย สถาบันราชภัฏอุตรดิตถ์ จึงได้ยกฐานะเป็น "บัณฑิตวิทยาลัย มหาวิทยาลัยราชภัฏอุตรดิตถ์" และ พ.ศ. 2566 เปลี่ยนชื่อเป็น "ศูนย์ส่งเสริมบัณฑิตศึกษาและการเรียนรู้ตลอดชีวิต" (ศบร.) จนถึงปัจจุบัน
หลักสูตรการศึกษา

ปัจจุบันการศึกษาในระดับบัณฑิตศึกษาของมหาวิทยาลัยราชภัฏอุตรดิตถ์แบ่งออกเป็นหลักสูตรปกติและหลักสูตรภาคพิเศษ เปิดการสอนทั้งในระดับประกาศนียบัตรบัณฑิต ปริญญามหาบัณฑิต และปริญญาดุษฎีบัณฑิต ดังนี้
หลักสูตรการศึกษา > ระดับปริญญาโท และระดับปริญญาเอก

ระบบรับตรง (โควตา) ผู้สนใจศึกษาต่อในระดับปริญญาโท และ ระดับปริญญาเอก สามารถสมัครด้วยตนเอง หรือทางไปรษณีย์ โดยสมัครที่ศูนย์ส่งเสริมบัณฑิตศึกษาและการเรียนรู้ตลอดชีวิตมหาวิทยาลัยราชภัฏอุตรดิตถ์ โดยมีหลักสูตรที่เปิดสอนดังนี้
| ศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์> คณะ | ศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์> ระดับปริญญาโท (2 ปี) | ศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์> ระดับปริญญาเอก (3 ปี) |
| --- | --- | --- |
| คณะครุศาสตร์ | หลักสูตรครุศาสตรมหาบัณฑิต (ค.ม.) สาขาวิชาหลักสูตรและการสอน  สาขาวิชาการบริการการศึกษา | หลักสูตรครุศาสตรดุษฎีบัณฑิต (ค.ด.) สาขาวิชาวิจัยและประเมินเพื่อพัฒนาการศึกษา |
| คณะมนุษยศาสตร์และสังคมศาสตร์ | หลักสูตรศิลปศาสตรมหาบัณฑิต (ศศ.บ.) สาขาวิชาพัฒนาสังคมและพันธกิจสัมพันธ์  สาขาวิชาการบริหารและการวิจัยเพื่อการพัฒนาสังคม |  |
| คณะวิทยาการจัดการ | หลักสูตรบัญชีมหาบัณฑิต (บช.ม.) สาขาวิชาบัญชี หลักสูตรบริหารธุรกิจมหาบัณฑิต (บธ.ม.) สาขาวิชาบริหารธุรกิจ |  |
| คณะวิทยาศาสตร์และเทคโนโลยี | หลักสูตรสาธารณสุขมหาบัณฑิต (ส.ม.) สาขาวิชาสาธารณสุขศาสตร์ |  |
| คณะเทคโนโลยีอุตสาหกรรม | หลักสูตรวิศวกรรมศาสตรมหาบัณฑิต (วศ.ม.) สาขาวิชาการจัดการงานวิศวกรรม |  |
รายนามผู้อำนวยการศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์

ผู้อำนวยการศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์ มีตำแหน่งเทียบเท่าคณบดีของมหาวิทยาลัยราชภัฏอุตรดิตถ์ โดยมีรายนามดังต่อไปนี้
| 0 | 1 | 2 |
| --- | --- | --- |
คณบดีบัณฑิตวิทยาลัย มหาวิทยาลัยราชภัฏอุตรดิตถ์
| รายนามคณบดีบัณฑิตวิทยาลัย มหาวิทยาลัยราชภัฏอุตรดิตถ์ | วาระการดำรงตำแหน่ง | อ้างอิง |
| 1. รองศาสตราจารย์ พิศมัย หาญสมบัติ | พ.ศ. 2547  -  2559 |  |
| 2. ดร.เชาวฤทธิ์ จั่นจีน | พ.ศ. 2559  -  2563 |  |
| 3. ผู้ช่วยศาสตราจารย์ ดร.ธัญญา จันทร์ตรง | พ.ศ.  2564  -  2566 |  |
ผู้อำนวยการศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์
| รายนามผู้อำนวยการศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์ | วาระการดำรงตำแหน่ง | อ้างอิง |
| 1. ผู้ช่วยศาสตราจารย์ ดร.ธัญญา จันทร์ตรง | พ.ศ. 2566 - ปัจจุบัน |  |
ห้องสมุด ศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์ อาคารภูมิราชภัฏ ชั้น 6
ห้องสมุดศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์
ห้องสมุดศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์
ศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์ อาคารภูมิราชภัฏ ชั้น 7
ดูเพิ่ม

มหาวิทยาลัยราชภัฏอุตรดิตถ์
บัณฑิตวิทยาลัย
แหล่งข้อมูลอื่น

มหาวิทยาลัยราชภัฏอุตรดิตถ์
บัณฑิตวิทยาลัย มหาวิทยาลัยราชภัฏอุตรดิตถ์
| ด ค กหน่วยงานในมหาวิทยาลัยราชภัฏอุตรดิตถ์ |
| --- | --- | --- |
| คณะ | คณะครุศาสตร์ • คณะวิทยาศาสตร์และเทคโนโลยี • คณะวิทยาการจัดการ • คณะมนุษย์ศาสตร์และสังคมศาสตร์ • คณะเทคโนโลยีอุตสาหกรรม • คณะเกษตรศาสตร์ |  |
| ศูนย์วิทยบริการ | แพร่ |  |
| วิทยาลัย | บัณฑิตวิทยาลัย • วิทยาลัยนานาชาติ • วิทยาลัยน่าน |  |
| สถาบัน | สถาบันวิจัยและพัฒนา |  |
| อื่นๆ | • โรงเรียนสาธิตมหาวิทยาลัยราชภัฏอุตรดิตถ์• กองศิลปวัฒนธรรม • หอศิลป์ • สำนักวิทยบริการฯ • ศูนย์คอมพิวเตอร์ • สมาคมศิษย์เก่าสถาบันราชภัฏอุตรดิตถ์ • มูลนิธิ ๕๐ ปี วิทยาลัยครูอุตรดิตถ์ |  |
หมวดหมู่ • โครงการ • สถานีย่อย
อาคารภูมิราชภัฏ ที่ตั้งสำนักงานศูนย์ส่งเสริมบัณฑิตศึกษาและการเรียนรู้ตลอดชีวิตมหาวิทยาลัยราชภัฏอุตรดิตถ์
ธนา สุทธิกมล

| ธนา สุทธิกมล |
| --- | --- |
ธนาในคอนเสิร์ตแกรมมี่ อาร์เอส 90's Versary เมื่อปี 2566
สารนิเทศภูมิหลัง
เกิด: 10 ธันวาคม พ.ศ. 2519 (48 ปี) ธนา อาจาริยางกูล จังหวัดราชบุรี ประเทศไทย
คู่สมรส: รวรีย์ ทองคำกูล (2556−2564; เลิกรา)
บุตร: 1 คน
อาชีพ: นักแสดง นักร้อง นักธุรกิจ
ปีที่แสดง: พ.ศ. 2537−ปัจจุบัน
สังกัด: อาร์เอส
ธนา อาจาริยางกูล (เกิด 10 ธันวาคม พ.ศ. 2519) เป็นที่รู้จักในชื่อ ธนา สุทธิกมล ชื่อเล่น ออย เป็นนักร้องและนักแสดงชาวไทย มีผลงานอัลบั้มเพลงในนามคู่ดูโอ ลิฟท์กับออย ร่วมกับสุพจน์ จันทร์เจริญ  มีผลงานอัลบั้มชุดแรกคือ อัลบั้ม Lift & Oil และมีผลงานชุดที่โด่งดังคือ Lift & Oil รมณ์บ่จอย นอกจากนั้นยังมีผลงานเพลงอื่นอย่าง ซุปเปอร์ทีน (รวมศิลปิน), สนามเด็กเต้น, ZOO-A-HA, รวมเพลงประกอบภาพยนตร์ 18-80 เพื่อนซี้ไม่มีซั้วปาฏิหาริย์โอม+สมหวัง, เพลบอยส์ และ DER-TAA-2 (เดอ-แต่-ทู)
ผลงานการแสดงมีละครเรื่อง ปีหนึ่งเพื่อนกันและวันอัศจรรย์ของผม, หวานใจ, ผยอง, รักสลับขั้ว, ไฟสิ้นเชื้อ, รหัสหัวใจ, โซ่เสน่หา, เพลิงพายุ, คนละวัยหัวใจเดียวกัน ส่วนผลงานภาพยนตร์มีผลงานอย่างเรื่อง เด็กระเบิดยืดแล้วยึด และ 18-80 เพื่อนซี้ไม่มีซั้วฯ'
ประวัติ

ธนา สุทธิกมล  มีชื่อจริงว่าธนา อาจาริยางกูล มีมารดาชื่อวาสนา สุทธิกลม สำเร็จการศึกษาระดับมัธยมศึกษาตอนต้นจากโรงเรียนราชสีมาวิทยาลัย จังหวัดนครราชสีมา, ระดับมัธยมศึกษาตอนปลายจากโรงเรียนโพธาวัฒนาเสนี จังหวัดราชบุรี และระดับปริญญาตรี คณะนิเทศศาสตร์ มหาวิทยาลัยเกริก
ชีวิตส่วนตัว

ธนาสมรสกับรวรีย์ ทองคำกูล ชื่อเล่น เธอ โดยมีพิธีหมั้น เข้าพิธีรดน้ำสังข์ และจัดเลี้ยงฉลองมงคลสมรสในวันเดียวกันเมื่อวันที่ 16 พฤศจิกายน พ.ศ. 2556 มีบุตรธิดาคือ อรีนา อาจาริยางกูล แต่เมื่อปลายปี พ.ศ. 2564 ทั้งคู่ได้เลิกรากัน
ผลงาน > ละครโทรทัศน์

| ปี | เรื่อง | รับบท | ออกอากาศ |
| --- | --- | --- | --- |
| พ.ศ. 2539 | ปีหนึ่งเพื่อนกันและวันอัศจรรย์ของผม | ต้น | ช่อง 7 |
| พ.ศ. 2540 | หวานใจ | พุ | ช่อง 3 |
| พ.ศ. 2542 | พ่อ ตอน วัคซีน | ลูกอ้น | ช่อง 5 |
| พ.ศ. 2543 | เวลาในขวดแก้ว | นัต | ช่อง 3 |
| พ.ศ. 2543 | ผยอง | เรืออากาศโท ม.ร.ว.เหินฟ้า จตุรพล | ช่อง 3 |
| พ.ศ. 2544 | รักสลับขั้ว | วิทย์ | ช่อง 3 |
| พ.ศ. 2545 | สู่ฝันตะบันแข้ง | โอม | ช่อง 3 |
| พ.ศ. 2545 | จารชนยอดรัก | สายลับโทนี่ | ช่อง 7 |
| พ.ศ. 2546 | แม่คุณเอ๊ย | เทวัญ | ช่อง 7 |
| พ.ศ. 2546 | หนึ่งฤทัย | พัฒน์ | ช่อง 3 |
| พ.ศ. 2546 | ไฟสิ้นเชื้อ | เอกองค์ | ช่อง 7 |
| พ.ศ. 2546 | โซ่เสน่หา | ราเมศว์ | ช่อง 7 |
| พ.ศ. 2547 | คุณชายจอมยุ่ง | ม.ร.ว.บวรเทพ | ช่อง 3 |
| พ.ศ. 2547 | บ้านภูตะวัน | สันต์ | ช่อง 7 |
| พ.ศ. 2548 | คนละวัยหัวใจเดียวกัน | ธนชาติ | ช่อง 3 |
| พ.ศ. 2548 | รหัสหัวใจ | รหัท | ช่อง 7 |
| พ.ศ. 2548 | เพลิงพายุ | พายุ | ช่อง 7 |
| พ.ศ. 2549 | ยัยไบบ้า | กวิน | ช่อง 7 |
| พ.ศ. 2549 | แคนลำโขง | ขวัญชัย | ช่อง 7 |
| พ.ศ. 2549 | ขิงก็รา ข่าก็แรง | ปวีร์ พิเศษพงศ์ | ช่อง 7 |
| พ.ศ. 2549 | สายน้ำสามชีวิต | โขงเข้ม | ช่อง 7 |
| พ.ศ. 2550 | สุภาพบุรุษชาวดิน | วศิน ศิริเสนี / พ่อเลี้ยงคำอิ๋น สุริวงย์ | ช่อง 7 |
| พ.ศ. 2550 | สตรีที่โลกลืม | อธิการ / บิ๊ก | ช่อง 7 |
| พ.ศ. 2551 | ดินเนื้อทอง | สงกรานต์ | ช่อง 3 |
| พ.ศ. 2551 | วิมานมังกร | พินธุ | ช่อง 7 |
| พ.ศ. 2552 | รักนี้เคียงตะวัน | ฟ้าฟื้น / Kenny Crook | ช่อง 7 |
| พ.ศ. 2552 | ปอบผีฟ้า | เจ้าอุปราชหอหน้า / ภูวนัย | ช่อง 7 |
| พ.ศ. 2552 | นางกรี๊ด | ปัญธร | ช่อง 7 |
| พ.ศ. 2553 | กุหลาบซ่อนหนาม | ภูรินทร์ โภควินท์ (ภู) | ช่อง 3 |
| พ.ศ. 2553 | ระบำดวงดาว | ปยุตร | ช่อง 3 |
| พ.ศ. 2555 | พ่อตาปืนโต | ตะวัน | ช่อง 7 |
| พ.ศ. 2555 | ทองประกายแสด | มนตรา | ช่อง 8 |
| พ.ศ. 2555 | แก้วกลางดง | ทรงเผ่า | ช่อง 8 |
| พ.ศ. 2556 | เณรจ๋า | หมอนาวา | ช่อง 7 |
| พ.ศ. 2556 | เลือดเจ้าพระยา | เลอสรร | ช่อง 7 |
| พ.ศ. 2557 | แหม่มจ๋า | สรายุทธ | ช่อง 7 |
| พ.ศ. 2557 | ซีรีส์ Club Friday The Series ซีซั่นที่ 4 หรือรักแท้จะแพ้ความต้องการ | นิติ | ช่องวัน |
| พ.ศ. 2557 | พรายพยากรณ์ | ภูมินทร์ | ช่อง 7 |
| พ.ศ. 2558 | เทวดาฟันน้ำนม | จ๊าบ | ช่อง 7 |
| พ.ศ. 2558 | สาวน้อยซอยรจนา | ดลภาค (ดล) | ช่อง 7 |
| พ.ศ. 2559 | ซีรีส์ Club Friday The Series ซีซั่นที่ 7 เหตุเกิดจากความรัก ตอน HOME | วี | จีเอ็มเอ็ม 25 |
| พ.ศ. 2559 | ขุนกระทิง‬ | วิญญู (ปัจจุบัน) / เวียงเจ้า (อดีต) | ช่อง 7 |
| พ.ศ. 2559 | ระบำไฟ | เทศราช | ช่อง 8 |
| พ.ศ. 2560 | ชิงรัก ริษยา | รณภีณ์ อัศวเกียรติกูร (ภีณ์) | ช่องวัน 31 |
| พ.ศ. 2560 | Home Stay หนีรัก ไปพักใจ | กริช | จีเอ็มเอ็ม 25 |
| พ.ศ. 2560 | ความรักครั้งสุดท้าย | ชิดเชื้อ | จีเอ็มเอ็ม 25 |
| พ.ศ. 2561 | Club Friday The Series 9 รักครั้งหนึ่ง ที่ไม่ถึงตาย | ศีล | จีเอ็มเอ็ม 25 |
| พ.ศ. 2561 | ถิ่นผู้ดี | ครองฤทธิ์ | ช่อง 7 |
| พ.ศ. 2561 | The Crime ทีมล่าทรชน | ผู้กำกับกานนท์ | จีเอ็มเอ็ม 25 |
| พ.ศ. 2562 | มนตรามหาเสน่ห์ | ปรุง | พีพีทีวี |
| พ.ศ. 2562 | ปลาร้าทรงเครื่อง | เอเธนส์ | จีเอ็มเอ็ม 25 |
| พ.ศ. 2562 | รอยอาฆาต | ภาม | ช่อง 7 |
| พ.ศ. 2562 | กลับไปสู่วันฝัน | พันธิน | พีพีทีวี |
| พ.ศ. 2565 | ร่านดอกงิ้ว | พิทูร | ช่อง 8 |
| พ.ศ. 2565 | มงกุฎกรรม | ยิ่ง | ช่อง 8 |
| พ.ศ. 2566 | รักสุดใจยัยตัวแสบ | ชัยมงคล/เทพมณี | ช่อง 3 |
ผลงาน > ซิตคอม

จ่าเริง เซิ้งยับ (2559-2560) รับบทเป็น จ่าเริง ออกอากาศทาง ช่องเวิร์คพอยท์
รับแซ่บ MY BOSS (2558) รับบทเป็น นันทเดช ทางช่อง ทรูโฟร์ยู
ระเบิดเถิดเทิงลั่นทุ่ง (2553-2555) รับบทเป็น ขุน ออกอากาศทาง ช่อง 5
ผลงาน > ภาพยนตร์

เด็กระเบิดยืดแล้วยึด
เจนนี่ กลางวันครับ กลางคืนค่ะ ! (รับเชิญ)
18-80 เพื่อนซี้ไม่มีซั้ว
กาเหว่าที่บางเพลง
ปาฏิหาร์ย์ โอม สมหวัง
ผีเลี้ยงลูกคน
เพื่อนกันเฉพาะวันพระ
หอแต๋วแตกแหวกชิมิ
Love Summer รักตะลอนออนเดอะบีช
ปล้นนะยะ 2 อั๊ยยยย่ะ
ฤดูที่ฉันเหงา
ผลงาน > หนังวีซีดี

เปิดโป(ร)ง (ภาพยนตร์ VCD ในโครงการ RS Telemovie)
ผลงาน > มิวสิควิดีโอ

ความรัก ของ ออย ธนา เพลงประกอบภาพยนตร์ 18-80 เพื่อนซี้ไม่มีซั้ว
รักแรก ของ ออย ธนา เพลงประกอบภาพยนตร์ 18-80 เพื่อนซี้ไม่มีซั้ว
หวานใจ ของ ออย ธนา เพลงประกอบละคร หวานใจ
ไม่อยู่ในสายตา ของ ดัง พันกร
ที่สุดของหัวใจ ของ ต้อม เรนโบว์
ไม่รัก จำได้ ของ เนโกะ จัมพ์
เหตุเกิดจากความเหงา ของ Emotion Town  (ร่วมกับ ชมพู่ อารยา เอ ฮาร์เก็ต)
รักแพ้ แม้ใกล้ชิด ของ แก้ม เดอะสตาร์ (ร่วมกับ เจี๊ยบ โสภิตนภา ชุ่มภาณี และ แป้ง อรจิรา แหลมวิไล)
รอได้ไหม ของ สุทธิดา เกษมสันต์ ณ อยุธยา
ร้องไห้หาพ่อเธอหรือ ของ เท่ง เถิดเทิง
คนในนิยาย ของ DREAMS
นารีพิฆาต ของ ดัง พันกร
ผลงาน > รางวัล

Drama Awards 2019 นักแสดงชายแห่งปี
แหล่งข้อมูลอื่น

ธนา สุทธิกมล ที่อินสตาแกรม
สีซีเปีย

บทความนี้เกี่ยวกับสีน้ำตาลเข้ม สำหรับวงดนตรีไทย ดูที่ ซีเปีย (วงดนตรี)
| ซีเปีย |
| --- | --- |
 
     Color coordinates
Hex triplet: #704214
ระบบสี RGBB (r, g, b): (112, 66, 20)
CMYKH   (c, m, y, k): 
HSV (h, s, v): (30°, 82%, 44%)
CIELChuv (h, s, v): (33, 45, 38°)
Source: Maerz and Paul
คำอธิบาย ISCC–NBS: Strong brown
B: อยู่ในช่วง [0–255] (ไบต์) 
ซีเปีย (อังกฤษ: Sepia) เป็นสีน้ำตาลแดงที่ได้ชื่อจากรงควัตถุสีน้ำตาลจากถุงน้ำหมึกของหมึกกระดอง Sepia ศัพท์ sepia เป็นรูปแผลงเป็นละตินจากภาษากรีกว่า σηπία, sēpía แปลว่าหมึกกระดอง